
ประกาศเทศบาลตำบลทอนหงส์
เรื่อง      การยื่นแบบแสดงรายการเพื่อเสียภาษีโรงเรือนและที่ดิน  ประจำปี  2554


        
 ตามพระราชบัญญัติภาษีโรงเรือนและที่ดิน พ.ศ. 2475 ได้กำหนดให้ผู้มีกรรมสิทธิ์                   
ในทรัพย์สินที่ตั้งอยู่   ในเขตเทศบาลตำบลทอนหงส์   อำเภอพรหมคีรี   จังหวัดนครศรีธรรมราช                               ซึ่งประกอบการค้า  มีบ้านให้เช่า หรือมีกิจการให้เช่าอันต้องเสียภาษีโรงเรือนและที่ดิน                                       ยื่นแบบแสดงรายการเสียภาษีประจำปี 2554 ตั้งแต่เดือน มกราคม  ถึงเดือน  กุมภาพันธ์  ของทุกปี นั้น 


        เทศบาลตำบลทอนหงส์   จึงขอให้ท่านที่ยังมิได้รับแบบพิมพ์ไปรับแบบพิมพ์แล้วกรอกรายละเอียด  ในแบบพิมพ์  เพื่อยื่นแบบแสดงรายการเสียภาษีโรงเรือนและที่ดิน  ประจำปี 2554  ต่อพนักงานเจ้าหน้าที่                 ณ.  กองคลัง  งานจัดเก็บรายได้   สำนักงานเทศบาลตำบลทอนหงส์  อำเภอพรหมคีรี    จังหวัดนครศรีธรรมราช    ได้ตั้งแต่วันที่  4  มกราคม 2554   ถึงวันที่ 28 กุมภาพันธ์  2554


จึงประกาศมาให้ทราบโดยทั่วกัน



ประกาศ  ณ  วันที่  3 พฤศจิกายน   พ.ศ. 2553
(นายอมร       แคล้วภัย)

นายกเทศมนตรีตำบลทอนหงส์
                                         

   ประกาศเทศบาลตำบลทอนหงส์
เรื่อง      การยื่นแบบแสดงรายการเพื่อเสียภาษีป้าย  ประจำปี 2554


           ตามพระราชบัญญัติภาษีป้าย พ.ศ. 2510 และฉบับที่ 2  พ.ศ.2534  กำหนดให้เจ้าของป้ายผู้มี
หน้าที่เสียภาษีป้าย ยื่นแบบแสดงรายการเสียภาษีต่อเจ้าหน้าที่  นั้น


เทศบาลตำบลทอนหงส์     จึงขอประกาศให้ท่านที่เป็นเจ้าของป้ายตั้งอยู่ในเขตเทศบาล          ตำบลทอนหงส์  อำเภอพรหมคีรี จังหวัดนครศรีธรรมราช   ไปยื่นแบบแสดงรายการรายละเอียดของป้าย                             เพื่อเสียภาษีป้าย  ประจำปี  2554   โดยให้วัดขนาดกว้าง - ยาว  ของป้ายเป็นเซนติเมตรพร้อมข้อความในป้ายยื่นต่อเจ้าหน้าที่   ณ. กองคลัง  งานจัดเก็บรายได้  สำนักงานเทศบาลตำบลทอนหงส์  อำเภอพรหมคีรี                     จังหวัดนครศรีธรรมราช  ได้ตั้งแต่วันที่ 4 มกราคม 2554   ถึงวันที่ 31  มีนาคม  2554   หากพ้นกำหนดนี้ไปจะเสียค่าปรับตามกฎหมาย


อนึ่งถ้าเจ้าของป้ายรายใดมีการติดตั้งป้ายใหม่หรือเปลี่ยนแปลงป้ายเดิม ให้ยื่นแบบแสดงรายการต่อเจ้าหน้าที่  งานจัดเก็บรายได้ กองคลัง  เทศบาลตำบลทอนหงส์  ภายในสิบห้าวันนับแต่วันที่มีป้ายหรือติดตั้งป้าย


จึงประกาศมาให้ทราบโดยทั่วกัน



ประกาศ  ณ  วันที่  3  พฤศจิกายน   พ.ศ. 2553
(นายอมร       แคล้วภัย)

นายกเทศมนตรีตำบลทอนหงส์

ประกาศเทศบาลตำบลทอนหงส์
เรื่อง      การให้บริการจัดเก็บภาษีและค่าธรรมเนียมของเทศบาล  ประจำปี  2554


      ตามที่เทศบาลตำบลทอนหงส์  ได้ประกาศแจ้งให้ผู้อยู่ในข่ายเสียภาษีและค่าธรรมเนียม        

มายื่นแบบแสดงรายการเสียภาษี    ณ งานจัดเก็บรายได้   กองคลัง    สำนักงานเทศบาลตำบลทอนหงส์      อำเภอพรหมคีรี   จังหวัดนครศรีธรรมราช   นั้น


เนื่องจากในการให้บริการดังกล่าว   ผู้เสียภาษีบางรายไม่สามารถเดินทางมาติดต่อชำระภาษีด้วยตนเองได้   เนื่องจากมีภารกิจหน้าที่การงาน  ดังนั้น  เพื่อเป็นการอำนวยความสะดวกให้กับประชาชน                         ผู้เสียภาษีเทศบาล    จึงจัดให้มีการบริการจัดเก็บภาษีให้กับประชาชนถึงบ้าน  โดยให้ท่านแจ้งความประสงค์มายังหมายเลข โทรศัพท์ 0 - 753 -94208 ต่อ 12 หรือโทรสาร 0 - 753 – 94003  ต่อ 15  ในวันและเวลาราชการ


จึงประกาศมาให้ทราบโดยทั่วกัน



ประกาศ  ณ  วันที่  3 พฤศจิกายน   พ.ศ. 2553
(นายอมร       แคล้วภัย)

นายกเทศมนตรีตำบลทอนหงส์

ประกาศเทศบาลตำบลทอนหงส์
เรื่อง    ให้เจ้าของที่ดินยื่นแบบแสดงรายการที่ดินเพื่อเสียภาษีบำรุงท้องที่
          ประจำปี  พ.ศ. 2553   ถึงปี  พ.ศ.2556   ต่อเจ้าพนักงานประเมิน 


          โดยพระราชบัญญัติภาษีบำรุงท้องที่ พ.ศ.2508 มาตรา 24และ 29 กำหนดให้เจ้าของที่ดิน ผู้มี
หน้าที่ต้องเสียภาษีบำรุงท้องที่   ยื่นแบบแสดงรายการที่ดินเป็นรายแปลงต่อเจ้าพนักงานประเมิน      
                          ฉะนั้น   จึงประกาศให้เจ้าของที่ดินซึ่งที่ดินตั้งอยู่ ในเขตเทศบาลตำบลทอนหงส์ หมู่ที่ 2 และ
หมู่ที่ 6 บางส่วน  อำเภอพรหมคีรี   จังหวัดนครศรีธรรมราช   ยื่นแบบ ภ.บ.ท.5  แบบแสดงรายการที่ดินเพื่อ               เสียภาษีบำรุงท้อง  ที่ประจำปี พ.ศ.2553  ถึงปี  พ.ศ.2556  
                          ต่อเจ้าพนักงานประเมิน ณ สำนักงานเทศบาลตำบลทอนหงส์ 
                          นับตั้งแต่วันที่ 1 มกราคม พ.ศ. 2553  ถึงวันที่  31 มกราคม 2553 
                          แบบพิมพ์ ภ.บ.ท.5 ขอรับได้ที่ ณ กองคลัง/งานจัดเก็บรายได้  สำนักงานเทศบาลตำบลทอนหงส์  


ถ้าไม่ยื่นแบบแสดงรายการที่ดินภายในกำหนด    หรือยื่นแบบแสดงรายการที่ดินโดยไม่ถูกต้อง ทำให้จำนวนเงินที่จะต้องเสียภาษีบำรุงท้องที่ลดน้อยลงจะต้องเสียเงินเพิ่มตามมาตรา 45(1) และ(2) แห่งพระราชบัญญัติภาษีบำรุงท้องที่ พ.ศ. 2508




ประกาศ  ณ  วันที่  2  พฤศจิกายน   พ.ศ. 2552

(นายอมร       แคล้วภัย)

นายกเทศมนตรีตำบลทอนหงส์
